Tsutomu Hata
bio je japanski političar koji je 1994. godine nakratko služio kao premijer Japana.

Hata je karijeru započeo u Liberalnoj demokratskoj partiji, gdje je postao član uticajne frakcije Kaikuea Tanake i Noborua Takeshite. Služio je kao ministar u nekoliko LDP-ovih vlada, prije nego što je 1993. napustio tu stranku kako bi osnovao reformistički nastrojenu Japansku stranku obnove. Nakon što je na izborima 1993. LDP poražena, sve stranke opozicije, uključujući Hatinu, su se dogovorile o stvaranju koalicijske vlade pod Morihirom Hosokawom. U njoj je Hata služio nekoliko mjeseci kao ministar vanjskih poslova. Kada je Hosokawa prisiljen na ostavku, Hata je preuezo mjesto premijera.

Njegov kratki mandat su obilježila nastojanja da poboljša socijalni položaj stanovništva. Međutim, već nakon nekoliko tjedana vladajuću je koaliciju napustila Socijalistička partija. Hata je podnio ostavku, a novu je vladu preuzeo socijalist Tomiichi Murayama.

Hata se kasnije priključio nizu novih stranaka, prije nego što je konačno postao član Demokratske partije Japana.

Japanski političari
Premijeri Japana